Gambit. Gambit (haqiqiy ismi Remy Etienne LeBeau ()) Chris Claremont va Jim Lee tomonidan yaratilgan Marvel Comics qahramonidir. Ushbu personaj ilk marotaba "The Uncanny X-Men Annual" #14 (1990-yil iyul) komiksida paydo boʻlgan va dastlab oʻz maqsadlariga intilayotgan yovuz odam — yolgʻiz mutant sifatida yaratilgan. Gambit — mutant. U har qanday obyektga xos boʻlgan potentsial energiyani kinetik energiyaga aylantira oladi, buning natijasida ushbu obyekt portlash qobiliyatiga ega boʻladi. Koʻpgina mutantlardan farqli oʻlaroq, Gambit oʻz kuchini yaxshi boshqaradi: masalan, u obyektni kerakli miqdorda energiya bilan quvvatlaydi, allaqachon quvvatlangan narsalarning kuchini esa boʻshatib, bir qismini quvvatlashi ham mumkin. Qiyomat Otliqlari safida qisqa vaqt aʼzolik Gambitni yana bir qobiliyat bilan siylagan — u havoni zaharli va boʻgʻuvchi gazga aylantirish qobiliyatiga ega. Bir nechta muqobil olamlarda u Rogue bilan turmush qurgan. Ularning Rebecca ismli qizi va Olivier ismli oʻgʻli bor.